આ મામલે જ્યારે સિંહ પ્રેમી અને વાઈલ્ડ લાઈફના નિષ્ણાત મનીષ વૈદ્યને પૂછવામાં આવ્યું ત્યારે તેમણે Khabarchhe.com ને જણાવ્યું હતું કે, વન વિભાગની નિષ્ક્રિયતાના કારણે લોકો સિંહોને જોવા માટે આ પ્રકારના નુસ્ખા અપનાવતાં હોય છે. વન્યજીવને ખોટી રીતે હેરાન પરેશાન કરતાં લોકો સામે કાયદાની જોગવાઈ હોવા છતાં પણ વન વિભાગ દ્વારા કોઈ પગલાં આજદિન સુધી લેવાયા નથી તેના કારણે આવા લોકોની હિંમત વધતી જાય છે. તેમણે માગણી કરી હતી કે, આ પ્રકારે સિંહો કે અન્ય વન્ય જીવોને પરેશાન કરતાં લોકો સામે રાજ્ય સરકાર અને વનવિભાગે કડકહાથે કામગીરી કરવી જોઈએ